af en af nl fr af nl nl nl af nl nl de nl af nl nl nl it nl fr af nl sv en nl de af fy nl nl en en en nl nl fr nl en af su af nl af nl af af af af af af af af af af af nl nl nl nl af af nl af nl af af nl nl nl af af nl nl af sv af nl en af fy nl nl en en en en
Uit die hoof se pen
Sport gee balans aan jou lewe en leer lewenslesse  wat nie in die klassituasie plaasvind nie. Middel-skole liga’s gee  aan almal  geleentheid, nie net aan top-presteerders nie. Jy kompeteer met jou gelyke. Afrigters word met groot omsigtigheid gekies om deelnemers se sporttalent te ontwikkel.
As Oosies onderneem en belowe ons plegtig
om vandag ons kleure tot eer van ons spanne te dra en op te tree
Met alle krag maar altyd menslik.
Want die hoofsaak in die lewe is nie oorwinning nie maar volharding,
nie die vrug nie maar die strewe, nie die loon nie maar die gesindheid.
Die vormende waarde van sport kan ook vir die wat verloor soms baie beteken
want menige wenners beleef in hul oorwinning soms sy grootste nederlaag
en menige verloorders verlaat dikwels die strydperk as oorwinnaar oor hulself
– geestelik geskool en gesterk.
As die GROOT TELLER eendag jou naam kom skryf,
skryf HY nie of jy gewen of verloor het nie,
maar hoe jou gesindheid in die stryd was.
U ondersteuning is ‘n demonstrasie van u lojaliteit. So ook ervaar u kinders u betrokkenheid as baie belangrik en versterkend.
Ons oordeel dat dit ook belangrik is om kennis te neem van u kind se belewing van dié ondersteuning.Gesonde en gebalanseerde  aanmoediging verrig wondere.Uitermatige reaksie of oorbetrokkenheid by oefeninge en wedstryde het negatiewe uitkomstes.
Daar word dus ‘n beroep op ouers gedoen om:
te volhard om kinders ten alle tye positief te motiveer en aan te moedig.
nie betrokke te raak by die sport tydens die duur van oefeninge nie.
die spanpraatjie voor, tydens halftyd en na afloop van elke wedstryd in die uitsluitlike beheer vandie afrigter oor te laat.
te onthou dat die afrigters reeds bepaalde strategieë met spanne bespreek het voor wedstryde.
u daarvan te weerhou om tydens wedstryde opmerkings teenoor spelers (nie noodwendig u kinders) te maak, wat hulle as voorskrifte van die kantlyn af beleef en verwarring saai.
die jurisdiksie van afrigters en skeidsregters op en van die veld te aanvaar en dus nie hulle integriteit te bevraagteken nie. Geen ware opvoeder wil berekend en met opset enige leerder of span benadeel nie.
die sportbeleid van die skoolte erken en respekteer.
DIE KODE VAN DIE GOEIE TOESKOUER
te onthou dat leerders aan sport deelneem vir hulle plesier, fisiese ontwikkeling en fiksheid.
goeie individuele vertonings deur alle spelers en spanne te erken.
beslissings deur skeidsregters en wedstrydbeamptes te eerbiedig.
NOOIT enige speler, beampte, mede-toeskouer of afrigter verbal aan te val of af te kraak nie.
alle spelers positief aan te moedig.
nie op ‘n speler te skree nie en hul af te kraak nie
alle spelers, ongeag die span waarvoor hy speel,aan te moedig.
Die skool ondersteun ‘n effektiewe en goedbeplande program waar opvoedkundige waardes teen die agtergrond van gesonde kompetisie kan realiseer. Die skool erken, soos hierbo uiteengesit, die impak van ouer ondersteuning, mits dit versoenbaar is met die doelwitte van sport op hoërskoolvlak . Die skool verwerp dus enige emosionele en onaanvaarbare optrede wat strydig is met bogenoemde oortuigings en keur sodanige optredes ten sterkste af.
Copyright © 2017. Designed by TOI Technology